Һиндостандың төньяғында, ҡойма ямғырҙар һәм ишелмәләр арҡаһында, 1,5 миллион кеше йорттарын ташлап киткән. Кәм тигәндә 33 кеше тәбиғәт ҡазаһы ҡорбаны булған, йәнә 20 кеше хәбәрһеҙ юғалған тип иҫәпләнә. 2 000 ауыл , ауыл хужалығы ерҙәре һыу аҫтында ҡалған. Властар йортһоҙ ҡалған кешеләргә ярҙам итергә тырыша. Улар өсөн 100-ләп лагерь төҙөлгән, тик урындар барыһына ла етмәй. Ямғырҙар аҙна буйы туҡтамай, Брахмапутра йылғаһы ташҡан, ҡасаҡтар һаны күбәйә бара.